WWW.MY-SUBS.COM
ΤΟ NETFLIX ΠΑΡΟΥΣΙΑΖΕΙ
Καλή σου μέρα, Στε.
Πρέπει να σου πάρω λίγο αίμα. Ξύπνα.
Μια στιγμή θα πάρει μόνο.
Έλα τώρα.
Στέφανο.
Στε.
Στέφανο!
Φωνάξτε τη γιατρό!
-Τι τρέχει; -Είναι επείγον! Τη γιατρό!
Δεν έχει σφυγμό. Βοήθησέ με.
ΕΠΤΑ ΗΜΕΡΕΣ ΠΡΙΝ ΠΕΜΠΤΗ 15Η ΟΚΤΩΒΡΙΟΥ 2009
Πάντοτε, νυν και αεί και εις τους αιώνας των αιώνων.
Αμήν.
Η ειρήνη του Κυρίου μαζί σας.
Και με το πνεύμα σας.
Δείξτε στον πλησίον σας ένα σημάδι της ειρήνης.
Ειρήνη υμίν.
Αριστερό. Κροσέ.
Γεια σου, Λου.
-Την αδερφή μου περιμένεις; -Θα φάμε στων γονιών μου.
-Πού είναι τα παιδιά; -Είναι ήδη εκεί.
-Καλά είσαι; -Δεν έχω παράπονο.
-Θα βρεθούμε σύντομα; -Έγινε.
-Τα λέμε. -Τα λέμε, Στε.
Με συγχωρείτε, μήπως...
Παλάβωσες;
Έχω έναν ηλίθιο για αδελφό!
Έχω βλάκα για αδελφό.
Πού να έβλεπες τη φάτσα σου!
Πότε θα με επισκεφτείς;
Έχω την πιο δραστήρια αδελφή στην Ιταλία!
-Θα έρθουμε σύντομα. -Ναι, καλά.
Προς το παρόν, αυτό είναι για τον Βαλέριο και αυτό είναι για την Τζούλια.
Είπες χαιρετισμούς στον κύριο Ντι Φρασκάτι;
-Όχι, μπαμπά. -Γιατί όχι;
Θέλω να πάψουν να με βλέπουν
μόνο ως γιο του Τζοβάνι Κούκι, του τοπογράφου.
Δεν γίνεται να χαιρετώ κάθε μηχανικό που συναντώ.
Άφησα τα υπογεγραμμένα στο γραφείο σου.
Ωραία.
Χάρηκες που τα τακτοποίησα στο πιτς φιτίλι;
Ναι, είμαι ευχαριστημένος.
Ελπίζω μόνο να μη μιλάς έτσι εν ώρα εργασίας.
Έχει φάει κόλλημα με τα ιταλικά.
Πες του. Ήσουν δασκάλα επί 30 χρόνια.
-Τζοβάνι, το έχω βάλει κάτω πια. -Σωστά. Οι καιροί αλλάζουν.
Οι καιροί αλλάζουν. Η γραμματική, όχι.
Πάντως, ο μεγαλύτερος εξυπνάκιας είναι ο μηχανικός.
Βρέξει χιονίσει, στις 12:30 μ.μ. κλείνει το μαγαζί και πηγαίνει να φάει.
Είχες πει ότι θα κοιμόσουν εδώ απόψε.
Το ξέρω, αλλά δεν μπορώ. Θα συναντηθώ με έναν φίλο.
Μην κάνεις αυτήν την γκριμάτσα όποτε λέω ότι θα κοιμηθώ σπίτι μου.
Γιατί μου αγοράσατε δικό μου σπίτι;
Κοίταξέ με.
Δεν χρειάζεται να ανησυχείς. Ηρέμησε.
Εμπιστεύσου με. Είναι πολύ σημαντικό για εμένα.
Ο παππούς έχει πάρτι την Κυριακή.
Το θυμάμαι.
-Γεια σου, μαμά. -Γεια σου.
-Δεν τρως μελιτζάνες με παρμεζάνα; -Ναι, μα...
-Τότε γιατί γελάς; -Δεν γελάω.
Όμως, πρώτη φορά ακούω για καμάκι μέσω μαγειρικής.
Ο καθένας έχει το δικό του στιλ.
Την κάλεσες σπίτι σου;
Όχι, τη βλέπω στο μπαρ όπου πηγαίνω για να φάω πρωινό.
Δουλεύει εκεί με τον πατέρα της.
-Την πήγες στο μπαρ, δηλαδή; -Φυσικά! Δεν ξέρω πού μένει.
Είσαι περίπτωση.
Δώσε μου ένα τσιγάρο. Ξέμεινα.
Ορίστε.
Η Λάουρα εκτίμησε τη χειρονομία, όμως.
Σοβαρά; Σου το είπε;
Δεν μου το είπε, αλλά είδα πώς μου χαμογέλασε.
-Τι είδες δηλαδή; -Την είδα. Ήταν απλώς μια αίσθηση.
-Τι σόι αίσθηση; -Λες και...
-Λες και ήσασταν σε αρμονία; -Ακριβώς.
-Δώσε μου τον αναπτήρα. -"Αρμονία" το λένε;
Τι τρέχει εδώ;
Καλησπέρα σας. Απλώς καπνίζαμε.
Έξω από το αμάξι.
Βγες έξω κι εσύ. Εμπρός.
-Τσιγάρο ήταν ή μπάφος; -Τσιγάρο ήταν. Θα σας δείξω.
-Μου μυρίζει χόρτο. -Μάλλον το κάπνισαν νωρίτερα.
Δεν καπνίζετε χόρτο, παιδιά;
Καλύτερα να μας το δώσετε πριν το βρούμε επάνω σας.
Δεν έχουμε τίποτα.
Βγάλε τα χαρτιά σου.
Έλα. Κι εσύ το ίδιο.
Έλα, λοιπόν.
Εδώ λέει ότι είσαι τοπογράφος.
Ονομάζεσαι Στέφανο Κούκι.
Μάλιστα.
Λοιπόν, Κούκι; Τι έδωσες μόλις τώρα στον φίλο σου;
Μόλις τώρα; Τίποτα.
-Σου έδωσα τίποτα; -Όχι. Ένα τσιγάρο μού έδωσε μόνο.
-Δικό σου είναι το αμάξι; -Ναι.
Έλεγξέ το.
-Μας κάνετε έρευνα; -Ναι. Έχεις κάποια αντίρρηση;
Όχι, καμία αντίρρηση.
Κουβέντιαζα με τον φίλο μου στο αμάξι.
Άδειασε τις τσέπες σου. Βάλε τα όλα στην οροφή του αμαξιού.
Άντε, κουνήσου.
Κι εσύ. Εμπρός!
Όλα.
Ποιο είναι το αμάξι σου;
Αυτό εκεί.
-Άνοιξε τα πόδια. -Εντάξει, μια στιγμή.
-Σας το είπα. Δεν έχω τίποτα. -Αυτό θα το δούμε.
Τι έχουμε εδώ;
Ώστε κουβέντιαζες με φίλο;
Ποιος είναι πάλι αυτός;
Εσύ είσαι;
Τι συμβαίνει εδώ;
Κουβαλούσαν ναρκωτικά.
Τι γυρεύετε εδώ;
Έχουμε σχολάσει εδώ και μισή ώρα.
Όμως, θα σας βοηθήσουμε.
Ούτε σε πάρτι μπάτσων να ήμασταν.
Τι είπες;
-Τίποτα. -Γύρνα προς τα εδώ.
Το παίζεις αστείος;
Στη θέση σου, δεν θα το έκανα.
Αν με είχαν τσακώσει πέντε καραμπινιέροι με ένα μάτσο χόρτο,
δεν θα έβγαζα τσιμουδιά.
Τι λες;
-Τίποτα στο αμάξι. -Ψάξε και το δικό του.
-Εσύ πουλάς κι αυτός αγοράζει; -Δεν πουλάω. Τοπογράφος είμαι.
-Αυτήν τη δουλειά κάνεις τη μέρα. -Απλώς κουβεντιάζαμε.
Βούλωσέ το. Πρέπει να το βουλώσεις τώρα!
ΤΜΗΜΑ ΚΑΡΑΜΠΙΝΙΕΡΩΝ ΣΤΗΝ ΟΔΟ ΑΠΠΙΑ 11:40 Μ.Μ.
Βγάλε το παντελόνι.
Τα εσώρουχα και τις κάλτσες.
Έλα, γρήγορα!
Κάτσε στις φτέρνες.
Εντάξει. Μπορείς να ντυθείς, Κούκι.
-Είσαι χρήστης ηρωίνης; -Ήμουν κάποτε.
Έκανα αποτοξίνωση στο Σαν Πατρινιάνο. Όμως, είμαι καθαρός εδώ και καιρό.
Αλήθεια; Ας πούμε λοιπόν ότι η λίστα με τα χόμπι σου είναι μεγάλη.
Χόρτο, κοκαΐνη και χάπια.
Ακόμη για τα χάπια μιλάτε;
Σας το είπα. Είναι κλοναζεπάμη. Τα παίρνω για την επιληψία.
Είμαι επιληπτικός από τα 18 μου.
Θα δούμε τι θα πουν οι εξετάσεις. Ποιος σου έδωσε τα ναρκωτικά;
Δεν θυμάμαι.
Μου τα πούλησε ένα παιδί στον δρόμο. Δεν τον είχα ξαναδεί ποτέ μου.
Κούκι.
Κοίταξέ με.
Σου μοιάζω για ηλίθιος;
Όχι.
Γιατί μου μιλάς λες και είμαι;
Ποιος σου πούλησε τα ναρκωτικά;
Τόσες ερωτήσεις για λίγο χασίσι! Δεν είμαι βαποράκι.
Καπνίζω έναν μπάφο κάθε τόσο. Αυτό είναι όλο.
Έναν μπάφο και πράσινα άλογα!
Είχες πάνω σου 20 γραμμάρια χασίς σε 12 πακέτα, συν δύο γραμμάρια κοκαΐνης.
Μη μου λες μαλακίες. Είσαι βαποράκι!
Άκου, Κούκι.
Πες μου το όνομα του προμηθευτή σου
και πού έλαβε χώρα η συμφωνία.
Μπορείτε να πάρετε τον δικηγόρο μου;
Θα τον πάρουμε αργότερα. Πού ζεις;
Δεν κοιμάμαι πάντα στο ίδιο μέρος.
Άλλες φορές στης μητέρας μου, άλλες φορές σε σπίτι φίλου.
-Πού ζουν οι γονείς σου; -Στην Τορ Πίνια.
-Τη διεύθυνση χρειάζομαι! -Οδός Μπαρτολίνο ντα Νοβάρα 45.
Έστω.
Θα ερευνήσουμε την Μπαρτολίνο ντα Νοβάρα 45.
Θα τους ξυπνήσετε μες στα μαύρα μεσάνυχτα; Αυτό παραείναι σκληρό!
-Και αν έχεις ναρκωτικά στο σπίτι; -Δεν έχω! Σας το είπα.
Θα τους τρομάξετε χωρίς λόγο!
Ο δικαστής θα το κρίνει αυτό! Πάρτε αυτόν τον μαλάκα πριν θυμώσω!
Σήκω, Κούκι. Φρόνιμα.
-Δεν έχω τίποτα στο σπίτι. -Μας το είπες ήδη αυτό. Σήκω πάνω.
Σήκω πάνω!
Στείλτε μέσα τον άλλον.
Μπορώ να μιλήσω εγώ, παρακαλώ;
Άντε, μίλα.
-Ποιος είναι; -Εγώ, μαμά. Άνοιξε.
Είναι αργά! Είπες ότι δεν θα ερχόσουν.
Άνοιξέ μου και θα σου εξηγήσω.
-Δεν έχεις τα κλειδιά σου; -Θα μου ανοίξεις;
Στον τέταρτο όροφο.
Θα μου πείτε τι συμβαίνει;
Ο άντρας μου...
Είμαστε καραμπινιέροι. Πρέπει να κάνουμε μια έρευνα.
-Το δωμάτιο του γιου σας; -Από εκεί.
Εσύ κάτσε εκεί.
-Τι έκανε; -Τον πιάσαμε με ναρκωτικά.
Θεέ μου! Μα ο Στέφανο τα έκοψε!
-Τα έκοψες, έτσι δεν είναι; -Ναι, μην ανησυχείς.
-Είμαι επιληπτικός. -Σωστά!
-Δείξε το πιστοποιητικό! -Δεν χρειάζεται.
Με συγχωρείτε. Μια στιγμή.
Τζοβάνι!
-Τι τρέχει; -Ήρθαν καραμπινιέροι.
Δεν υπάρχει τίποτα εκεί μέσα.
Τι είναι αυτά τα δύο δωμάτια;
Το μπάνιο και το υπνοδωμάτιό μας.
Το γραφείο μου είναι στο ισόγειο. Αν θέλετε, μπορώ να το ξεκλειδώσω.
Όχι, δεν χρειάζεται.
Τι θα συμβεί τώρα; Σας παρακαλώ, πληροφορήστε μας.
Θα το αποφασίσει ο δικαστής.
Εφόσον δεν βρήκαμε άλλα ναρκωτικά, ίσως γυρίσει σπίτι αύριο.
-Δεν μπορεί να μείνει εδώ; -Όχι. Ο γιος σας είναι υπό κράτηση.
Τηλεφωνήσατε στον δικηγόρο μας;
Μην ανησυχείτε. Το φροντίσαμε.
Μην ανησυχείς, μαμά.
Πηγαίνετέ τον για ναρκοτέστ. Θα τον πάμε για φωτογραφίες.
Χαρήκατε που τους ανησυχήσατε; Δεν υπάρχει τίποτα εδώ!
-Επειδή είναι αλλού. -Δεν είμαι βαποράκι!
-Βγάλε τον σκασμό και μπες μέσα. -Με πονάτε!
ΤΜΗΜΑ ΚΑΡΑΜΠΙΝΙΕΡΩΝ ΣΤΗΝ ΟΔΟ ΚΑΣΙΛΙΝΑ 2:15 Π.Μ.
Περιμένετε.
-Γεια. -Γεια.
Θέλω τα κλειδιά του φωτογραφικού θαλάμου.
Μπες μέσα.
Εμπρός! Μπες μέσα!
ΤΜΗΜΑ ΚΑΡΑΜΠΙΝΙΕΡΩΝ ΣΤΗΝ ΟΔΟ ΑΠΠΙΑ 3:10 Π.Μ.
Η αναφορά σύλληψης, η αναφορά έρευνας και το ναρκοτέστ.
Υπόγραψε και θα πας για ύπνο.
Διάβασέ τα και υπόγραψε.
Δεν υπογράφω τίποτα.
Στείλε τον στην Τορ Σαπιέντσα.
Άδεια οδήγησης.
Ταυτότητα.
ΤΜΗΜΑ ΣΤΗΝ ΤΟΡ ΣΑΠΙΕΝΤΣΑ 4:30 Π.Μ.
Πορτοφόλι.
Τσιγάρα.
Κινητό.
Ένα δαχτυλίδι.
-Το σημείωσες; -Μάλιστα.
Ένα δαχτυλίδι.
Άκου λίγο. Αυτός είναι ο αριθμός του διοικητή.
Πάρε αν προκύψει πρόβλημα.
-Τι πρόβλημα μπορεί να προκύψει; -Κανένα.
Δεν τον συνέλαβα εγώ, όμως.
Δεν θα είμαι υπεύθυνος αν προκύψει κάποιο πρόβλημα.
Έγινα σαφής;
Βγάλε τη ζώνη σου.
Εντάξει, θα τη βγάλω. Άλλωστε, την έσπασαν.
Ποιος την έσπασε;
Κανείς. Ξεχάστε το.
Ορίστε.
Βγάλε τη ζακέτα και τα κορδόνια σου.
ΚΕΛΙ ΣΤΟ ΤΜΗΜΑ ΚΑΡΑΜΠΙΝΙΕΡΩΝ ΣΤΗΝ ΤΟΡ ΣΑΠΙΕΝΤΣΑ
Φύλακα!
-Τι συμβαίνει; -Αυτό το μέρος είναι σκατότρυπα!
-Είμαι άρρωστος. Κρυώνω. -Τι έχεις;
Πονάνε το κεφάλι και η πλάτη. Θέλω φάρμακα. Έχω επιληψία!
-Σας το είπα. Κόψτε τα αστεία! -Ηρέμησε!
Θα φωνάξω ασθενοφόρο. Θα σε εξετάσει γιατρός.
Όχι! Δεν θέλω να με εξετάσει γιατρός!
Φέρτε την κλοναζεπάμη μου!
Ηρέμησε, Κούκι! Θα φέρω έναν γιατρό.
Κούκι, έφτασαν οι τραυματιοφορείς.
Στείλτε τους από εκεί που ήρθαν.
-Πώς ονομάζεται; -Κούκι.
-Το μικρό του; -Στέφανο.
-Στέφανο, τι έχεις; -Τίποτα. Καλά είμαι, ευχαριστώ.
Πρέπει να υπάρχει λόγος που μας φώναξαν.
-Πες μου τι συνέβη. -Όλα είναι εντάξει.
Πάσχεις από κάποια πάθηση; Μήπως παίρνεις φάρμακα;
Όχι. Αντίο.
Με δυσκολεύεις πολύ. Επίτρεψέ μου να σε κοιτάξω, τουλάχιστον.
Τι θέλετε να δείτε; Αν είμαι όμορφος;
Μου κάνεις πλάκα;
Πώς μπορώ να σε βοηθήσω έτσι;
Δεν χρειάζομαι βοήθεια. Σας είπα ότι είμαι καλά.
Στε, άκου τι θα κάνουμε.
Ας φύγουμε από εδώ. Έλα μαζί μου στο νοσοκομείο.
Εκεί θα τα πούμε κατ'ιδίαν. Εσύ και εγώ μόνο, εντάξει;
Ευχαριστώ για την προσφορά.
Θα χάνατε τον χρόνο σας, όμως.
Γιατί κρύβεσαι κάτω από την κουβέρτα;
-Τι φοβάσαι ακριβώς; -Αφήστε με. Αφήστε με να κοιμηθώ.
-Μήπως φοβάσαι κάποιον; -Φτάνει πια! Φύγετε!
Στε, κάνω μεγάλες προσπάθειες.
Αν αλλάξεις γνώμη, πάρε μας. Δεν θα μας ενοχλήσεις.
Πάμε.
Συνήθως το πρόσεχα όταν ξεκινούσε ξανά. Φαινόταν εντάξει.
ΠΑΡΑΣΚΕΥΗ
Κι εγώ το ίδιο πίστευα. Δεν έλειψε ούτε μία μέρα από το γραφείο.
Πες του να κάνει ξανά αποτοξίνωση. Δεν πάει άλλο.
Σωστά. Αυτήν τη φορά, δεν θα είναι εύκολο να τον πείσω.
-Θα το πεις στην Ιλάρια; -Ναι.
-Γεια σου, ψυχή μου. -Γεια.
Έρχομαι, μπαμπά. Θέλω να σου μιλήσω για τα διαμερίσματα στην οδό Φάνο.
Θα επισκευάσουν τη σκεπή. Πρέπει να το συζητήσουμε.
Θα τα πούμε μόλις επιστρέψω.
-Δεν πας στο γραφείο; -Όχι. Γεια, καρδιά μου.
-Γεια. -Γεια.
Ορίστε.
-Πού πηγαίνει; -Στο δικαστήριο. Ο Στέφανο συνελήφθη.
Τι έκανε αυτήν τη φορά;
Τον έπιασαν με χασίς και κοκαΐνη.
-Είχε και ηρωίνη; -Όχι, δεν είχε.
-Γιατί δεν μου το είπατε νωρίτερα; -Γιατί να σε ξυπνήσουμε;
Τον συνέλαβαν μες στα μαύρα μεσάνυχτα.
Οι καραμπινιέροι έψαξαν το σπίτι μας, αλλά δεν βρήκαν τίποτα.
Γιατί δεν πήγαν στο δικό του σπίτι;
Μπορεί να το είχαν ψάξει ήδη. Δεν ξέρω. Δεν το συζητήσαμε.
Ο Στέφανο καθόταν αμίλητος στο δωμάτιό του.
Δεν το πιστεύω ότι του πήρατε μέχρι και δικό του διαμέρισμα!
Σας είπα ότι ήταν πολύ νωρίς.
Εσείς όμως ακούσατε τον τύπο από την κλινική.
Εμείς δεν γνωρίζουμε καλύτερα τον Στέφανο;
Τουλάχιστον όταν ζούσε εδώ, τον επιβλέπαμε.
Ο Στέφανο ερχόταν εδώ κάθε μέρα.
Κανείς μας δεν υποψιάστηκε τίποτα.
Μαμά, σου το λέω.
Δεν θα με κοροϊδέψει άλλο. Δεν θα ακούσω τις μαλακίες του.
Όταν αποφυλακιστεί ο Στέφανο, θα μας πει την αλήθεια.
Η αλήθεια είναι πάντα ίδια, Ιλάρια.
Η αλήθεια παραμένει ίδια εδώ και 15 χρόνια.
Κούκι.
Κούκι, ξύπνα.
Κούκι, πρέπει να πας στο δικαστήριο.
-Μάλιστα. -Σήκω! Ξημέρωσε.
-Εντάξει. -Τι σου συνέβη;
Τίποτα.
Τι θα πει "τίποτα"; Κοίτα τα χάλια σου!
Έπεσα από τις σκάλες.
Από τις σκάλες;
Όχι, οι φίλοι μου έφταιγαν.
Αυτοί έφταιγαν ή έπεσες από τις σκάλες;
Έπεσα από τις σκάλες λόγω των φίλων μου.
-Φωνάξατε ασθενοφόρο; -Το φώναξε ο συνάδελφός μου χθες βράδυ.
Αρνήθηκε τη βοήθειά τους, όμως.
-Μπορείς να σηκωθείς; -Ναι.
-Τι έχεις; -Πονάει το κεφάλι μου.
Το ίδιο και η πλάτη μου.
Πρέπει να πάρω το χάπι μου για την επιληψία.
-Πού είναι τα χάπια σου; -Τα κατάσχεσαν.
Θα πάμε στο νοσοκομείο να τα πάρεις. Μετά, θα πάμε στο δικαστήριο.
Όχι, θέλω να πάω στο δικαστήριο.
Όπως νομίζεις.
Προχώρα.
Μπορείς να καπνίσεις κι εσύ ένα.
Θα το ήθελα πολύ.
Ευχαριστώ.
-Τον ξέρεις; -Ναι.
Αυτός σε συνέλαβε, σωστά;
Έλα.
Εσύ μείνε εδώ. Μην κουνηθείς.
Πέρνα μέσα.
ΚΡΑΤΗΤΗΡΙΟ ΤΟΥ ΔΙΚΑΣΤΗΡΙΟΥ
Στην Αλβανία, είδα πολλούς που είχαν τα ίδια χάλια με εσένα.
Δεν είναι τίποτα.
Μη βιαστείς να μιλήσεις.
Ο πόνος είναι ύπουλος.
Θα σε αιφνιδιάσει.
Πώς σε λένε;
Στέφανο.
Εμένα με λένε Λεβανάι.
Οι καραμπινιέροι σού το έκαναν αυτό;
Ναι.
Οι ίδιοι που σε έφεραν εδώ;
Όχι.
Αυτοί που με έπιασαν χθες.
Είναι κακό να σε εχθρεύονται οι καραμπινιέροι.
Το αντιλαμβάνεσαι όταν ξεκινά η έχθρα.
Όμως, δεν ξέρεις πώς θα καταλήξει.
Φύλακα!
Χρειάζομαι τα φάρμακά μου!
Χρειάζομαι την κλοναζεπάμη μου!
Να σας πάρει ο διάβολος!
Με ακούτε;
Μην τους φωνάζεις "φύλακα".
Ούτε αν κρεμαστείς δεν θα έρθουν.
Πρέπει να τους λες "βοηθούς".
Έλεος! Τούτο το μέρος είναι σκατότρυπα. Αυτές οι μαλακίες τούς απασχολούν;
Βοηθέ!
Πού νομίζεις ότι είσαι; Σε μπαρ;
Ήρθε η σειρά σου.
Με πονάτε.
Πάμε.
Χαίρομαι που ήρθες.
-Τι σου συνέβη; -Καλύτερα να κοιμόμουν στο σπίτι σας.
Πρέπει να περάσουμε μέσα.
Ποιος είναι αυτός; Ήθελα τον δικηγόρο μου. Γιατί δεν τον πήρατε;
-Ηρέμησε. -Δεν ηρεμώ!
-Στέφανο, θα σε βοηθήσω. -Δεν θέλω να σου μιλήσω!
Θέλω τον δικό μου δικηγόρο!
Τώρα είμαι εδώ. Η ακρόαση ξεκινά σε λίγο.
Ας συνεργαστούμε. Ξέρεις για τι σε κατηγορούν;
-Όχι. -Για κατοχή και προμήθεια.
Προμήθεια; Τον ξέρω 20 χρόνια!
Αν μου ζητήσει μπάφο, δεν θα τον χρεώσω.
Έλα μαζί μου. Θα μου τα πεις.
Ο ΝΟΜΟΣ ΕΙΝΑΙ ΙΔΙΟΣ ΓΙΑ ΟΛΟΥΣ
Θα προσέλθει ένας αστυνόμος για να καταθέσει;
Χθες, καθώς οδηγούσαμε στην οδό Λεμόνια, είδαμε τον Στέφανο Κούκι.
Τον σταματήσαμε και βρήκαμε στην κατοχή του
είκοσι γραμμάρια χασίς σε 12 πακέτα, μαζί με τρεις μικρές σακούλες με κοκαΐνη.
Συλλάβαμε και τον πελάτη του,
ο οποίος δήλωσε ότι αγόραζε συχνά ναρκωτικά από τον Κούκι.
Μπορείτε να αποχωρήσετε.
Ας προχωρήσουμε στην ανάκριση.
Πείτε μου το όνομά σας, τον τόπο και την ημερομηνία της γέννησής σας.
Καλημέρα σας.
Είμαι ο Στέφανο Κούκι.
Γεννήθηκα στη Ρώμη, την 1η Οκτωβρίου του 1978.
Τι είπατε;
Το 1978. Με συγχωρείτε. Δυσκολεύομαι να μιλήσω.
-Εργάζεστε; -Δουλεύω με τον πατέρα μου.
Είστε παντρεμένος; Έχετε παιδιά;
Όχι. Είμαι εργένης.
Έχετε προηγούμενες καταδίκες;
Ναι. Δεν είχαν σχέση με ναρκωτικά, αλλά έχω ποινικό μητρώο.
Αν αποφυλακιστείτε, πού προτιμάτε να σταλούν τα έγγραφα;
Στον δικηγόρο σας ή σε κάποια άλλη διεύθυνση;
Στον νέο μου δικηγόρο.
Για την ακρίβεια, τον διορίζω πληρεξούσιό μου.
Από την παρούσα στιγμή, έχετε το δικαίωμα να μην απαντήσετε.
Αν δώσετε απάντηση όμως, ίσως χρησιμοποιηθεί εναντίον σας.
Δηλώνετε αθώος ή ένοχος για τις κατηγορίες;
Δηλώνω αθώος όσον αφορά το ζήτημα της προμήθειας.
Δηλώνω ένοχος για κατοχή ναρκωτικών για προσωπική χρήση.
Έχετε τίποτε άλλο να προσθέσετε;
Όχι, τίποτε άλλο.
-Έχει κάποια ερώτηση ο κος Συνήγορος; -Ναι.
Όσον αφορά τον εθισμό σας, επισκέπτεστε υπηρεσίες αποκατάστασης;
Έχω γραφτεί στο Κέντρο κατά των Ναρκωτικών, στην Τορ Πινιατάρα.
Όμως, αγοράζω μόνος μου τη μεθαδόνη μου.
-Την αγοράζετε; -Την αγοράζω.
Δεν πηγαίνω στο Κέντρο πια. Τσακώθηκα με μερικούς τύπους εκεί.
Δεν μπορώ να ξαναγυρίσω εκεί. Οπότε, την αγοράζω στον δρόμο.
Έχω διαμείνει στο Κέντρο Αλληλεγγύης και στη Βίλα Μαράινι επίσης.
Καμία περαιτέρω ερώτηση. Ευχαριστώ.
-Κύριε Δημόσιε Κατήγορε; -Καμία ερώτηση.
Εγερθείτε.
Το δικαστήριο επικυρώνει τη σύλληψη.
Ο κατηγορούμενος θα τεθεί ξανά υπό προσωρινή κράτηση.
Το δικαστήριο διατάσσει ότι θα δικαστεί σύμφωνα με τον νόμο.
Η επόμενη ακρόαση θα λάβει χώρα τη 13η Νοεμβρίου, αίθουσα 18, στη 1:30.
-Θα τα κάνεις χειρότερα. -Μη μου μιλάς!
-Ηρέμησε. -Μας συγχωρείτε.
-Τα σκάτωσα, μπαμπά. -Μην ανησυχείς.
Υποσχέσου μου ότι, μόλις αποφυλακιστείς, θα γυρίσεις στην αποτοξίνωση.
Αγκάλιασέ με, μπαμπά.
Έχεις κάτι να δηλώσεις;
Όχι, δεν έχω τίποτα να δηλώσω.
Χρειάζεσαι γιατρό. Το πρόσωπό σου είναι χάλια.
Έτσι ήταν το πρόσωπό μου όταν με έφεραν εδώ.
Δεν με νοιάζει πώς ήσουν πριν.
Εγώ έχω την ευθύνη σου τώρα. Εντάξει;
Μάλιστα.
Ορίστε η κλοναζεπάμη σου.
Τώρα θέλω να μάθω πώς μελάνιασες έτσι.
Έπεσα από τις σκάλες.
Τι παράξενες σκάλες!
Χτύπησαν τα μάτια, όχι τη μύτη.
Ναι, είναι παράξενες σκάλες.
Όπως νομίζεις.
Η περίοδος ανάρρωσης είναι 25 ημέρες.
Ορίστε.
Τι σου συνέβη εσένα;
Έπεσα από τις σκάλες.
Πότε θα πάψεις να λες αυτές τις μαλακίες για τις σκάλες;
Όταν πάψουν οι σκάλες να μας δέρνουν.
Έλα εδώ.
Γιατί είναι γεμάτος μελανιές;
Δεν ξέρω. Να το πιστοποιητικό.
-Αναφέρει τις μελανιές και το πρήξιμο; -Τα έχει όλα.
Μέχρι και τον πόνο στην πλάτη του.
-Πονάει η πλάτη σου; -Μάλιστα.
-Γιατί στέκεσαι; Πήγαινε να κάτσεις. -Ευχαριστώ.
Προχώρα.
Δώστε μου ένα χεράκι.
Πού είναι ο Στέφανο;
-Δεν πήγαν καλά τα πράγματα, Ρίτα. -Τι εννοείς;
-Πού είναι ο Στέφανο; -Στη φυλακή.
Μα οι καραμπινιέροι είπαν...
Η δικαστής αποφασίζει, όχι οι καραμπινιέροι.
Τι θα γίνει τώρα;
Θα περιμένουμε τη δίκη της 13ης Νοεμβρίου.
-Σε έναν μήνα; -Ναι.
Ο Στέφανο ήταν γεμάτος μελανιές.
-Τι εννοείς; -Μελανιές, Ρίτα!
Τις είχε στο αριστερό του προφίλ.
-Τον έδειραν; -Έτσι πιστεύω.
-Δεν μίλησε ο Φρατάλι; -Δεν ήταν εκεί. Διόρισαν άλλον.
Μα οι καραμπινιέροι μάς είπαν ότι του τηλεφώνησαν.
-Ο Στέφανο θα ξέχασε τον αριθμό. -Μα τον έχει στο κινητό του.
Του κατάσχεσαν το κινητό όταν τον συνέλαβαν.
Έχει δικαίωμα να φωνάξει δικηγόρο! Κάθε μικρό παιδί το ξέρει αυτό.
Τι να σας πω;
Ένα είναι σίγουρο.
Χθες το βράδυ, ένας κρατούμενος έδειρε τον Στέφανο.
ΦΥΛΑΚΕΣ ΡΕΤΖΙΝΑ ΚΟΕΛΙ
Κοίτα αριστερά.
Κοίτα δεξιά.
-Τελειώσατε; -Ναι.
Έλα μαζί μου, νεαρέ.
Βγάλε τη ζακέτα σου.
Μήπως συγκρούστηκες με κανένα τρένο;
Αν είναι δυνατόν! Εσείς οι δεσμοφύλακες το πιάσατε αμέσως.
Η δικαστής και ο δημόσιος κατήγορος δεν το πρόσεξαν καν.
Γδύσου και σκύψε.
Δεν μπορώ. Πονάει η πλάτη μου.
Πονάει η πλάτη σου;
Σήκωσε το πουλόβερ σου.
Να με πάρει! Είσαι πολύ κοκαλιάρης. Τρως καμιά φορά;
Φυσικά και τρώω.
Απλώς προσέχω τι τρώω. Είμαι πυγμάχος.
Πυγμάχος είσαι;
Γύρνα από την άλλη.
Καλύτερα να ξεχάσεις το μποξ. Δεν σε παίρνει καθόλου.
Θα πάθεις κανένα κακό. Κοίτα τα χάλια σου!
Ποιος είπε ότι απέκτησα αυτές τις μελανιές στο γυμναστήριο;
Δεν είπα αυτό.
Ήταν δώρο των καραμπινιέρων.
-Αυτή είναι σοβαρή καταγγελία. -Και το ξύλο σοβαρό ήταν.
-Πώς ξέρω ότι λες αλήθεια; -Ιδού η απόδειξη!
Ο οποιοσδήποτε μπορεί να σε χτύπησε.
Αυτοί το έκαναν, όμως!
Οι καραμπινιέροι μού έκαναν τη μούρη κρέας!
Έπεσα στο πάτωμα και με κλοτσούσαν. Δεν έβγαλαν καν τις χειροπέδες μου!
Εσείς αποφασίστε αν θέλετε να με πιστέψετε.
Ηρέμησε και κάθισε.
Κάθισε.
Εγώ είμαι.
Έχω έναν μικρό εδώ. Στάσου λίγο.
Πώς σε λένε;
Στέφανο Κούκι.
Τον λένε Στέφανο Κούκι.
Μήπως κατά τύχη έχεις πιστοποιητικό από γιατρό;
Επειδή είναι γεμάτος μελανιές.
Έχεις; Τέλεια.
Διότι αλλιώς μπορεί να με κυνηγήσουν.
Ο επόμενος.
Ο γιατρός στο δικαστήριο λέει ότι έπεσες από τις σκάλες.
-Με πονάτε, γιατρέ! -Ηρέμησε.
Αισθάνεσαι ναυτία;
Ναι. Κρυώνω και πονάω παντού.
Ενημέρωσε τους φύλακες. Πρέπει να φύγει.
-Μπορώ να καθίσω; -Ελεύθερα.
Πονάς λιγότερο καθιστός, σωστά;
Ναι. Νιώθω ακόμα καλύτερα όταν τεντώνω τα πόδια.
Τέντωσέ τα, λοιπόν.
Η όψη της πλάτης σου με ανησυχεί πολύ.
Θα πας στα επείγοντα. Δεν μπορώ να σε ακτινογραφήσω εδώ.
Εντάξει.
Τώρα που μείναμε οι δυο μας, θα μου πεις τι σου συνέβη;
Θα προτιμούσα όχι.
Οι γιατροί πρέπει να ξέρουν αν όντως έπεσες από τις σκάλες
ή αν σου συνέβη κάτι άλλο.
-Σκέψου το στο νοσοκομείο. -Θα το σκεφτώ.
Δεν με εμπιστεύεσαι;
Γιατρέ, στη θέση μου θα κάνατε το ίδιο.
ΤΕΣΣΕΡΙΣ ΩΡΕΣ ΑΡΓΟΤΕΡΑ
Ξύπνα!
Το ασθενοφόρο δεν θα σε περιμένει!
ΝΟΣΟΚΟΜΕΙΟ ΦΑΤΕΜΠΕΝΕΦΡΑΤΕΛΙ
Κατέβασε τα χέρια σου στο πλάι.
Κράτα την αναπνοή σου.
Εντάξει. Μπορείς να γυρίσεις στο πλευρό σου;
Τα χέρια σου προς τα επάνω.
Μείνε ακίνητος. Κράτα την αναπνοή σου.
ΚΛΙΝΙΚΗ ΦΥΛΑΚΩΝ ΡΕΤΖΙΝΑ ΚΟΕΛΙ
Είναι αργά. Έλα να κοιμηθούμε.
Δεν μπορώ.
Σκεφτόμουν ότι μια νύχτα στη φυλακή θα του έκανε καλό.
Το πάθημα θα του γινόταν μάθημα.
Ένας ολόκληρος μήνας, όμως...
Ναι, αλλά δεν έχει νόημα να κάθεσαι και να ανησυχείς.
Πότε ήρθες εδώ εσύ;
Σήμερα το απόγευμα.
Τι έπαθε το πρόσωπό σου;
Οι δεσμοφύλακες το έκαναν αυτό;
Εσένα τι σε κόφτει; Ιερέας είσαι;
Απλώς σε ρωτάω επειδή το έχω ζήσει κι εγώ.
Οι καραμπινιέροι το έκαναν.
Έσπασαν και δύο σπονδύλους μου.
Πόσοι ήταν;
Δύο που φορούσαν πολιτικά.
Ένας ένστολος τους έλεγε να σταματήσουν.
Υποθέτω ότι δεν τον άκουσαν, όμως.
Δεν είπες στο δικαστήριο ότι σε έδειραν, έτσι;
Τρελός είσαι; Αν το έλεγα αυτό, θα με πηδούσαν για δέκα χρόνια.
Τι είπε ο δικηγόρος σου;
Ούτε σε αυτόν το είπα.
Αυτό ήταν μεγάλη βλακεία.
Είναι ο μόνος που μπορεί να σε βγάλει έξω.
Βοήθα τον. Θα τον διευκολύνεις.
-Με έδειραν. Τι μπορεί να κάνει αυτός; -Άσε εκείνον να το κρίνει αυτό.
Έχεις χρόνο ακόμα. Μίλα του αύριο το πρωί.
Εντάξει.
Αυτήν τη στιγμή όμως, έχω ένα πιο σοβαρό πρόβλημα.
Δεν μπορώ να κατουρήσω.
ΣΑΒΒΑΤΟ
Ανακατεύομαι!
Προσέξτε τις λακκούβες, σας παρακαλώ! Πονάω πάρα πολύ.
ΝΟΣΟΚΟΜΕΙΟ ΦΑΤΕΜΠΕΝΕΦΡΑΤΕΛΙ
Θα τσούξει στην αρχή, αλλά θα περάσει.
Πρέπει να βάλω αυτό το πράγμα;
Αν δεν ουρείς, χρειάζεσαι καθετήρα. Δεν έχεις επιλογή.
Αν θέλεις, προσπάθησε ξανά.
Όχι. Έχω προσπαθήσει πολλές φορές.
Είστε ευχαριστημένοι; Ξέρετε σε ποιον το χρωστώ αυτό;
-Θα είμαι γρήγορος. Ηρέμησε. -Σιγά μην ηρεμήσω!
Οι μπάτσοι φταίνε για το χάλι μου!
-Τι λες τώρα; -Ξέρω τι λέω.
-Θα μιλήσω μόνο στον δικηγόρο μου. -Θύμωσες μαζί μας;
Όχι! Έχω θυμώσει με τους σκατομαλάκες που μου έσπασαν την πλάτη!
Τι να κάνω; Να φύγω ή να συνεχίσω;
Βάλτε το μέσα. Ελάτε.
Όχι, περιμένετε.
Συνεχίστε.
Θα τον πάμε σε νοσοκομείο κρατουμένων, στο Σάντρο Περτίνι.
-Βρήκαμε μια θέση. -Εντάξει.
Δεν έχουν χώρο εδώ. Θα σε πάμε κάπου αλλού.
Θα το σηκώσω εγώ.
-Καλησπέρα σας. -Καλησπέρα.
-Είστε ο Τζοβάνι Κούκι; -Μάλιστα.
Υπογράψτε εδώ, παρακαλώ. Πήγαν τον γιο σας στο νοσοκομείο Σάντρο Περτίνι.
Τι του συνέβη;
Δεν ξέρω. Δεν μας λένε τίποτα. Μας ενημερώνουν μόνο για τη μεταγωγή.
Βρίσκεσαι σε φυλακή, όχι σε νοσοκομείο.
Θα καπνίζεις μόνο από τη 1:00 μ.μ. ως τις 10:00 μ.μ.
Δεν θα καπνίζεις τις νύχτες και το πρωί.
Δεν έχουμε κοιτώνες. Μόνο μονόκλινα κελιά.
Αν χρειαστείς τίποτα, πάτα το κουμπί έκτακτης ανάγκης.
Δεν βγαίνει κανείς στην αυλή.
Δεν θα κάνεις περιπάτους.
Θα σε κλειδώνουμε μόνο σου στο δωμάτιό σου και δεν θα κάνεις φασαρία.
-Έγινα σαφής; -Μάλιστα.
Συμφωνείς λοιπόν να εισαχθείς ή αρνείσαι;
Συμφωνώ σε όλα.
Αρκεί να με αφήσετε να μιλήσω στον δικηγόρο μου.
-Ναι; -Καλησπέρα.
Νοσηλεύεται εδώ ο Στέφανο Κούκι; Είμαστε οι γονείς του.
-Ναι, εδώ είναι. -Μπορούμε να τον δούμε;
Όχι, δεν μπορείτε. Είμαστε φυλακή, όχι κλινική.
Θα μας πείτε πώς είναι; Δεν ξέρουμε τι του συνέβη.
Να μιλήσουμε σε γιατρό;
Οι γιατροί είναι διαθέσιμοι Δευτέρα, Τετάρτη και Παρασκευή,
12:00 με 2:00 μ.μ.
-Θα περιμένουμε μέχρι τη Δευτέρα; -Αυτό λένε οι κανόνες.
-Δεν θα μας πείτε τίποτα; Σας παρακαλώ. -Δεν επιτρέπεται.
-Μπορούμε να του αφήσουμε λίγα ρούχα; -Όχι. Ελάτε ξανά τη Δευτέρα.
Απαγορεύεται το κάπνισμα τη νύχτα.
Θα το τελειώσω και θα ξαπλώσω.
Πρέπει να το σβήσεις τώρα.
Σας παρακαλώ. Πέρασα σκατένια μέρα.
Γύρνα προς τα εδώ.
Πρέπει να με κοιτάς όταν μου μιλάς.
ΚΥΡΙΑΚΗ
Δεν έχεις φάει τίποτα; Κάνεις απεργία πείνας;
Χρειάζομαι ένα παυσίπονο.
Τα παυσίπονα δεν ανοίγουν την όρεξη.
Ούτε εσείς θα τρώγατε αν πονούσατε τόσο.
Και όμως, καταφέρνεις να καπνίσεις.
Αν κόψω και το κάπνισμα, θα μου στρίψει.
Δεν κάνει να καπνίζεις στο κρεβάτι. Αν αποκοιμηθείς, θα πάρουμε φωτιά.
Άντε και γαμήσου!
Τους σκατοκαριόληδες!
Άνοιξε αυτό εδώ.
ΔΕΥΤΕΡΑ
Γεια, Στέφανο. Πώς νιώθεις;
Χάλια. Ποια είστε;
Είμαι η εφημερεύουσα ιατρός. Θα μου πεις τι σου συνέβη;
Είναι γραμμένο στο αρχείο μου.
Το διάβασα. Θέλω να μου το πεις εσύ.
Το ήξερες ότι έχεις κάταγμα σε δύο σπονδύλους;
Εσείς τι νομίζετε;
Είναι πολύ σοβαρό.
Δεν πρέπει να κινείσαι. Δεν ξέρουμε πόσο ασταθείς είναι.
Ευχαριστώ. Δεν θα πάω πουθενά.
Έπεσες και χτύπησες, σωστά;
Σωστά.
-Πονάς; -Πονάω.
-Αναπνέεις με δυσκολία; -Όχι.
-Πονά το στήθος σου; -Όχι.
-Έχεις πονοκέφαλο; -Όχι.
Γιατί έχεις ξαπλώσει μπρούμυτα;
Επειδή έτσι πονάω λιγότερο.
-Άσε με να εξετάσω τα μάτια σου. -Αφήστε με ήσυχο!
Πρέπει να αξιολογήσω την κατάσταση.
Δεν περπατώ. Δεν κατουράω. Αυτή είναι η κατάσταση. Φύγετε!
Κάνε νέες ακτινογραφίες. Γράψε ότι ο ασθενής αρνείται να εξεταστεί.
Τζοβάνι, ποιος μας λέει ότι ένας κρατούμενος έδειρε τον Στέφανο;
-Είσαι σίγουρος; -Όχι, καθόλου.
Τότε γιατί το είπες;
Πίστευα ότι ήταν η πιο λογική εξήγηση.
Πέρασε την πρώτη νύχτα στη φυλακή;
-Όχι. Στο Τμήμα καραμπινιέρων. -Αυτοί το έκαναν.
Ευτυχώς, τότε.
Αν έμπλεξε μαζί τους, δεν θα τους δει στο νοσοκομείο.
Τους είδες στη δίκη. Έπρεπε να είχες πει κάτι.
-Δεν μου αρέσει ο τόνος σου. -Άσε τον τόνο! Απάντησε!
Δεν θα τους κατηγορήσω ενώ τον έχουν ακόμα υπό κράτηση!
-Το θεωρείς καθόλου λογικό; -Δεν θα μιλήσουμε, λοιπόν;
-Ούτε ο Στέφανο μίλησε. -Θα πίστευε ότι ήταν καλύτερα έτσι!
Θα κατηγορούσε ένα όργανο του νόμου. Δεν είναι τόσο απλό αυτό!
Πάντα εμπιστευόμασταν τον νόμο.
Επίσης πιστέψαμε τον Στέφανο όταν είπε ότι είχε ξεκόψει. Κοίτα πού φτάσαμε!
Μήπως έπρεπε να τους πω:
"Κυρία μου, κοιτάξτε τις μελανιές του. Ρωτήστε αν το έκανε ο καραμπινιέρος";
Είμαι ένας κουρασμένος εξηντάρης.
Πάνε οι μέρες που έψαχνα τον μαστουρωμένο μου γιο τα ξημερώματα!
Ο Στέφανο είναι 31. Είναι άντρας. Θα τον βοηθάμε και θα τον συμβουλεύουμε.
Όμως, πρέπει να ξεμπλέξει μόνος του τώρα.
Δυστυχώς, δεν μπορούσαμε να κάνουμε τίποτα χωρίς την έγκριση της δικαστού.
-Καλύτερα να έρθετε αύριο. -Για ποια έγκριση μιλάτε;
Μας είπαν ότι μπορούσαμε να μπούμε σήμερα.
Είπαν να τον επισκεφτούμε τη Δευτέρα.
Δεν ξέρω τι να σας πω. Ακολουθούμε τους κανόνες.
Ο γιος σας είναι κρατούμενος. Δεν είναι τυπικός ασθενής.
Με ακούς;
Φυσικά και σε ακούω. Ποιος είσαι εσύ;
Με λένε Μάρκο.
Πότε ήρθες εδώ;
Σήμερα το μεσημέρι.
Μου είπαν ότι σου έκαναν ακτινογραφίες.
Απίστευτο! Είχα χάσει κάθε ελπίδα.
Μιλάω με τον εαυτό μου εδώ και τρεις ημέρες.
Εμένα με έφεραν από το Ρετζίνα Κοέλι. Εσένα;
Από τη Ρεμπίμπια.
Όταν σε καταδικάζουν, εκεί σε στέλνουν.
Τι έκανες, Μάρκο;
Προφανώς είσαι καινούργιος.
Κανείς εδώ δεν ρωτά: "Τι έκανες;" Όλοι λέμε: "Για τι κατηγορείσαι;"
Όλοι εδώ μέσα είμαστε αθώοι.
Εμένα με κατηγορούν για εμπόριο ναρκωτικών.
Εγώ εκτίω ποινή για ένοπλη ληστεία.
Πώς έτυχε να βρεθείς εδώ;
Είναι μεγάλη ιστορία.
ΤΡΙΤΗ
Με το μαλακό. Έλα, σιγά σιγά.
Έτσι μπράβο.
Με το μαλακό.
Σχεδόν τελειώσαμε. Κοντεύουμε.
Ορίστε.
Στάσου λίγο.
Εντάξει.
Σίγουρα δεν θέλεις να αλλάξεις, Στε;
Ναι, μια χαρά είμαι. Μια χαρά.
Τρεις ημέρες έχεις να αλλάξεις ρούχα. Ας τα βγάλουμε.
Όχι, πείτε...
Πείτε στη γιατρό ότι θέλω παυσίπονο. Δεν έκλεισα μάτι χθες το βράδυ.
-Εντάξει; Θέλεις να μείνεις έτσι; -Ναι.
Θα βάλω αυτό κάτω από το κεφάλι σου. Ανασηκώσου λίγο.
Ορίστε.
-Θέλουμε να δούμε τους γιατρούς. -Έχετε έγκριση από το δικαστήριο;
Εσείς θα έπρεπε να έχετε έγκριση από το δικαστήριο!
Πρέπει να κάνετε αίτηση στο δικαστήριο.
-Μας δουλεύετε; -Προσέξτε τα λόγια σας.
Δεν φτιάχνω εγώ τους κανόνες.
Μας λέτε έναν κανόνα την ημέρα! Ήρθαμε τρεις φορές για το τίποτα.
Πώς να ξέρουμε τη διαδικασία;
Ο συνάδελφός σας είπε ότι θα είχαμε έγκριση σήμερα.
Αυτός μπορεί να λέει ό,τι θέλει, αλλά έτσι έχουν τα πράγματα. Αντίο.
Σταθείτε!
Γιατί αφήνεις τα μπουκάλια μισογεμάτα;
Πρέπει να βλέπω πόσο πίνεις. Θα σου αφήσω ένα γεμάτο.
Ξεχάστε το. Φροντίστε με, και θα ασχοληθώ εγώ με το πόσο πίνω.
Θέλουμε να σε βοηθήσουμε, όχι να σε ταλαιπωρήσουμε.
Δεν μίλησες ευγενικά στη γιατρό χθες.
Φύγετε. Μη με αναγκάζετε να μιλάω.
Τα βλέπεις; Συνεχώς φυλάγεσαι.
-Αν θέλεις κάτι, ζήτα το ελεύθερα. -Μπορούμε να κόψουμε το θέατρο;
-Ποιο θέατρο; -Δεν βλέπετε ότι με έχουν ξυλοκοπήσει;
Δεν το πρόσεξε κανένας σας;
Μου προκαλείτε αηδία.
Και αφού τα λέμε όλα, θα σας πω ποιοι με έδειραν.
Οι καραμπινιέροι το έκαναν.
Θα καλέσω τον βοηθό. Μπορείς να του τα πεις.
Αυτός κοιτάει τη δουλειά του, όπως όλοι οι άλλοι εδώ.
-Καλά. Θα το δούμε αυτό. -Μην μπείτε στον κόπο. Δεν θα του το πω.
Όχι. Αν ισχύει, πρέπει να του το πεις.
Ας πούμε ότι δεν είναι αλήθεια. Ας πούμε ότι τα επινόησα όλα.
Κάντε ό,τι θέλετε. Απλώς αφήστε με να κοιμηθώ.
Ο κος δικηγόρος; Καλημέρα. Εδώ Ιλάρια Κούκι.
Είμαι η αδελφή του Στέφανο. Καλημέρα.
Ο αδελφός μου εισήχθη στο νοσοκομείο Περτίνι το Σάββατο.
Ακόμα δεν έχουμε λάβει νέα του.
Πρώτα είπαν ότι κλείνουν το Σάββατο.
Μετά είπαν ότι ήθελαν άδεια από τη φυλακή και το δικαστήριο.
Μας κάνουν πλάκα;
Όχι, ακούστε με! Με συγχωρείτε!
Ακολουθήσαμε όλους τους κανόνες χωρίς κανένα παράπονο.
Και η υπομονή έχει τα όριά της!
Ναι.
Εντάξει.
Πείτε μου τι πρέπει να κάνουμε για να μάθουμε νέα.
Ακούστε. Για να είμαι ειλικρινής, ακούγεται εντελώς γελοίο.
Εντάξει, λοιπόν. Στο εξής, θα επικοινωνείτε μόνο με εμένα. Ευχαριστώ.
Απορώ γιατί τον κράτησε αυτόν ο Στέφανο!
Έλα, μαμά.
Πάμε.
-Θα τα πούμε αργότερα; -Ναι.
-Γεια. -Γεια.
Μάρκο;
Εδώ είμαι.
Από τότε που ήρθα εδώ...
βλέπω συνεχώς τον ίδιο εφιάλτη.
Περίγραψέ μου τον.
Ονειρεύομαι...
ότι οι καραμπινιέροι ανακαλύπτουν ότι έχω ένα διαμέρισμα.
Το ψάχνουν και βρίσκουν τα πάντα.
Και πού το πρόβλημα; Στείλε κάποιον να τα ξεφορτωθεί.
Ποιον να στείλω;
Τον πατέρα μου και την αδελφή μου;
Έναν έμπιστο φίλο σου.
Πες του να έρθει να σε επισκεφτεί και εξήγησέ του.
Το κάνεις να ακούγεται εύκολο.
Στε, άκουσέ με. Μη χάνεις χρόνο.
Αν ξέρει κανείς για το εμπόρευμα, θα μπει και θα το κλέψει.
Έχεις χειροτερέψει πολύ.
Οι εξετάσεις αίματος δεν είναι καλές.
Το άζωτο ουρίας είναι στα 180.
Υπάρχει κίνδυνος νεφρικής ανεπάρκειας.
Ξέρω ότι δεν το θέλεις, αλλά χρειάζεσαι ορό.
ΤΕΤΑΡΤΗ
Δεν θέλω ορό. Σας το είπα.
Μας άφησες να σου πάρουμε αίμα. Ποια η διαφορά;
Άλλο να μου παίρνετε αίμα, και άλλο να μου πατάτε ένεση.
Εντάξει. Στο εξής, ο ασθενής θα πίνει μόνο αν είναι παρούσα νοσοκόμα.
Μάλιστα, γιατρέ.
Και κάτι ακόμα. Θα ακτινογραφήσω το στομάχι σου.
Θέλω να αποκλείσω το ενδεχόμενο να υπέστη ζημιά το συκώτι σου.
Εντάξει. Μπορείτε να το κάνετε.
Θα κάνω ό,τι θέλετε. Αφήστε με μόνο να δω τον δικηγόρο μου.
Και τον Φραντσέσκο. Είναι εθελοντής στο Κέντρο Αλληλεγγύης.
Έχουμε εθελοντές, αλλά δεν είναι από το Κέντρο.
Μπορώ να σου στείλω μία. Την είδα στον διάδρομο.
Στείλτε την.
-Πήγαινε να τη βρεις. -Ναι.
Και τώρα σημειώστε το εξής.
Αρνούμαι να κάνω ακτινογραφία και να μου χορηγηθεί ορός...
επειδή θέλω να δω τον δικηγόρο μου.
Όχι επειδή δεν θέλω την περίθαλψή σας.
Εντάξει;
Υπόγραψε.
Σας ευχαριστώ.
Παρακαλώ.
Την επόμενη φορά, γιατί δεν το ζητάς από τους νοσοκόμους;
Δεν τα πας καλά με το προσωπικό;
Με μερικούς.
Με άλλους όχι.
-Μπορώ να σας ζητήσω μια χάρη; -Φυσικά.
Αυτός είναι ο αριθμός του γαμπρού μου.
Μπορείτε να του ζητήσετε να έρθει να με δει; Είναι σημαντικό.
Εντάξει. Θα τον πάρω μόλις φύγω.
-Πώς τον λένε; -Λούκα.
Εντάξει.
Και κάτι τελευταίο.
Μπορώ να έχω μια Βίβλο;
Είσαι θρησκευόμενος;
Απλώς θέλω να ελπίζω.
-Γεια. -Γεια.
-Πώς πάει; -Καλά.
Τι μέρα κι αυτή!
Πριν μισή ώρα, με πήρε μια εθελόντρια από το νοσοκομείο του Στέφανο.
-Τι σου είπε; -Δεν είπε πολλά.
Λέει ότι είναι καταβεβλημένος.
Είναι εξουθενωμένος.
Της μίλησε, όμως. Κάτι είναι κι αυτό.
-Δεν είναι καλό νέο; -Ναι.
Άκου. Από ό,τι φαίνεται, ο Στέφανο θέλει να σε δει.
Εμένα;
Ειλικρινά, δεν ξέρω γιατί διάλεξε εσένα,
αντί να ζητήσει τους γονείς μας ή εμένα.
Μάλλον ήξερε ότι θα του έβαζες τις φωνές.
Έλα τώρα!
Νομίζεις ότι δεν σε ξέρει;
Δεν λέω ότι έχεις άδικο.
Όμως, καταλαβαίνω γιατί το έκανε.
Μην το λες αυτό.
Σου υπόσχομαι ότι δεν θα του φωνάξω όταν με αφήσουν να τον δω.
Μπορεί να φωνάξω όταν γυρίσει σπίτι.
Όχι εκεί μέσα, όμως.
Ελπίζω να είναι αυτός ο λόγος, και όχι άλλος.
Μπορεί να έχει θυμώσει μαζί μας.
Για ποιον λόγο;
Δεν ξέρει πόσο μας έχουν δυσκολέψει να τον επισκεφθούμε.
Ξέρει μόνο ότι δεν τον επισκεπτόμαστε.
Θα πιστεύει ότι θυμώσαμε μαζί του.
Αυτό θα πίστευα μετά από μία εβδομάδα.
Φώναξες;
Αισθάνεσαι αδιάθετος;
Μπορώ να έχω λίγη σοκολάτα;
Σοκολάτα; Πού θα βρω σοκολάτα;
Έχουμε λίγη μαρμελάδα. Μήπως να σου φέρω φρουτοχυμό;
Όχι, σοκολάτα ήθελα. Δεν πειράζει.
Μπορώ να πηγαίνω;
Ναι.
Εντάξει.
Τους κορόιδεψα.
Λες να μην το ξέρω;
Τους είπα έναν σωρό μαλακίες.
Ένα θέλω να τους πω, όμως.
Δεν τους άξιζε...
να έχουν έναν γιο σαν εμένα.
Και επιπλέον...
έχω μια αίσθηση.
Δεν μπορώ να την εξηγήσω.
Μάρκο;
Ακούς;
Σε πήρε ο ύπνος;
ΠΕΜΠΤΗ
Καλή σου μέρα, Στέφανο.
Πρέπει να πάρω λίγο αίμα.
Ξύπνα, Στε.
Μια στιγμή παίρνει.
Στε;
Φωνάξτε τη γιατρό!
-Τι τρέχει; -Είναι επείγον! Τη γιατρό!
Δεν έχει σφυγμό. Βοήθησέ με.
Στέφανο!
Κόψε την πλάκα, Στε!
-Τι συμβαίνει; -Δεν αναπνέει, γιατρέ!
Άφησέ με να δοκιμάσω.
Καλημέρα.
-Η κυρία Κούκι; -Μάλιστα.
Πρέπει να υπογράψετε ένα έγγραφο στο Τμήμα.
Έχει συμβεί κάτι;
Όχι. Θα σας κάνουμε μερικές ερωτήσεις. Μετά θα σας φέρουμε στο σπίτι σας.
Προσέχω την εγγονή μου. Πώς μπορώ να έρθω μαζί σας;
-Θα βρω μια εναλλακτική λύση. Εντάξει; -Μάλιστα.
Μια στιγμή. Με συγχωρείτε.
Μπορείς να φέρεις πάνω το έγγραφο;
Έλα με τη γιαγιά, Τζούλια.
Ποιες ερωτήσεις θα μου κάνετε;
Πρέπει να διευκρινίσουμε κάποια πράγματα. Δεν θα πάρει πολύ.
-Μου επιτρέπετε; -Πέρασε μέσα.
-Πάρε το κοριτσάκι. -Για ποιον λόγο;
Έτσι θα γράφετε πιο εύκολα.
-Όχι. Μπορώ να την κρατήσω. -Μη φοβάστε. Έχει κι αυτός μια μικρή κόρη.
Γεια σου!
Γιαγιά!
Ο γιος σας, ο Στέφανο, γεννήθηκε την 1η Οκτωβρίου του 1978;
-Ναι. -Εντάξει.
-Στη Ρώμη; -Ναι.
Είναι εργένης; Δεν έχει παιδιά;
Ναι, είναι εργένης.
Κυρία μου, δυστυχώς έχω άσχημα νέα.
Ο γιος σας, ο Στέφανο, είναι νεκρός.
Πρέπει να υπογράψετε την άδεια για τη νεκροψία.
Είστε ο δικηγόρος;
Είμαι η Ιλάρια Κούκι.
Θυμάστε τον αδελφό μου;
Είναι νεκρός.
Το μάθαμε όταν μας ενημέρωσαν ότι θα γίνει νεκροψία.
Το χωράει ο νους σας;
Αυτοί είναι οι κανονισμοί;
Τι πρέπει να κάνω;
Ναι.
Έχω εδώ την αναφορά.
"Κατόπιν του θανάτου...
του Στέφανο Κούκι, του οποίου η αιτία παραμένει άγνωστη...
επιβάλλεται να διεξαχθούν κατεπειγόντως
και απαραιτήτως εξετάσεις.
Πιο συγκεκριμένα, θα διεξαχθεί εξωτερική εξέταση
και ενδεχομένως νεκροψία στη σορό του Στέφανο Κούκι.
Επίσης, αν κριθεί απαραίτητο, θα διεξαχθεί ανάλυση σωματικών ουσιών".
Ήρθε ο μπαμπάς.
ΔΗΜΟΤΙΚΟ ΝΕΚΡΟΤΟΜΕΙΟ
Σε ποιον να μιλήσω; Ποιος είναι ο εφημερεύων γιατρός;
Εγώ είμαι. Καλή σας μέρα.
Ήρθαμε για τον αδελφό μου, τον Στέφανο Κούκι. Μόλις τον έφεραν.
Λυπάμαι. Αυτό δεν γίνεται.
Δεν τον είδαμε όσο ζούσε.
Ούτε νεκρό δεν θα τον δούμε;
-Δεν επιτρέπεται. -Δεν επιτρέπεται; Είναι δικαίωμά μας!
Μη θυμώνετε μαζί μου. Θέλουμε άδεια από τον εισαγγελέα.
-Πάρτε την άδειά του, τότε! -Δεν είναι τόσο απλό.
Τι εννοείτε; Πάρτε τον εισαγγελέα και ζητήστε άδεια!
Δεν θα φύγουμε αν δεν μας αφήσετε να τον δούμε!
Εντάξει. Καθίστε. Θα κάνω ένα τηλεφώνημα. Θα δω τι μπορούμε να κάνουμε.
Είμαστε έτοιμοι.
Συνοδέψτε τους μέσα.
Στέφανο!
Γιε μου!
Τι σου έκαναν;
Ο Στέφανο Κούκι ήταν ο 148ος ο οποίος πέθανε στη φυλακή το 2009.
Εκείνη τη χρονιά, το σύνολο των νεκρών έφτασε τους 172.
Οι ιατροί και οι ιατροδικαστές ακόμη δεν έχουν συμφωνήσει
σε μια επιστημονική εξήγηση για τον θάνατο του Στέφανο Κούκι.
Στο σπίτι του γιου τους, οι γονείς του Στέφανο βρήκαν
πάνω από ένα κιλό χασίς και 130 γραμ. κοκαΐνης.
Το κατήγγειλαν αμέσως στην αστυνομία.
Στην πρώτη δίκη για τον θάνατο του Κούκι, οι κατηγορούμενοι αθωώθηκαν.
Κατόπιν περαιτέρω έρευνας του εισαγγελέα,
τη 10η Ιουλίου του 2017, τρεις καραμπινιέροι καταδικάστηκαν
για ακούσια ανθρωποκτονία.
Άλλοι δύο καταδικάστηκαν για συκοφαντία και πλαστογραφία.
Η Ιλάρια Κούκι, οι γονείς της Ρίτα και Τζοβάνι
και ο δικηγόρος Φάμπιο Ανσέλμο πάλεψαν για την αλήθεια.
Το 2017, ίδρυσαν έναν φιλανθρωπικό οργανισμό
για την προστασία των ανθρωπίνων δικαιωμάτων.
Καλημέρα σας.
Είμαι ο Στέφανο Κούκι.
Γεννήθηκα στη Ρώμη, την 1η Οκτωβρίου του 1978.
Ναι, το 1978. Με συγχωρείτε. Δυσκολεύομαι να μιλήσω.
-Εργάζεστε; -Δουλεύω με τον πατέρα μου.
Είστε παντρεμένος; Έχετε παιδιά;
Όχι. Είμαι εργένης.
Έχετε προηγούμενες καταδίκες;
Ναι. Δεν είχαν σχέση με ναρκωτικά, αλλά έχω ποινικό μητρώο.
Αν αποφυλακιστείτε, πού προτιμάτε να σταλούν τα έγγραφα;
Στον δικηγόρο σας ή σε κάποια άλλη διεύθυνση;
Στον νέο μου δικηγόρο.
-Στον δικηγόρο σας. -Στον νέο.
Για την ακρίβεια, τον διορίζω πληρεξούσιό μου.
-Πληρεξούσιο; -Μάλιστα. Με συγχωρείτε.
Στον δικηγόρο που είναι τώρα παρών...
τον οποίο διορίζω ως πληρεξούσιό σας.
Δηλώνετε αθώος ή ένοχος για τις κατηγορίες;
Δηλώνω αθώος όσον αφορά το ζήτημα της προμήθειας.
Όμως, δηλώνω ένοχος κατοχής ναρκωτικών για προσωπική χρήση.
Υποτιτλισμός: Νάσος Πρωτόπαπας